***Euro Truck Simulator 2*** er et lastebilsimulatorspill utviklet og publisert av tsjekkiske SCS Software i 2012 for Microsoft Windows, Linux/SteamOS og Mac OS X. Spillet er en direkte oppfølger til *Euro Truck Simulator* som ble utgitt i 2008. Spillet kan kjøpes både på Steam og gjennom SCS Softwares nettsted.

Spillet foregår i Europa, hvor føreren får oppdrag på hele kontinentet og skal kjøre en semitrailer og levere varer til forskjellige byer.

Utover i spillet er det mulig for spilleren å kjøpe flere kjøretøy, depoter og oppdage flere byer.

Handling
--------

Spillere velger en by å starte i blant samtlige byer i Østerrike, Belgia, Tsjekkia, Frankrike, Tyskland, Italia, Luxembourg, Nederland, Polen, Slovakia, Sveits og Storbritannia. Spillet har et relativt enkelt oppsett der man starter med å ta raske jobber og etter hvert utvikler sitt eget firma. Under utvikling av eget firma tar man gjerne et lån fra banken, og betaler dette ned i løpet av spillet. Etter hvert kan man eventuelt kjøpe egen trekkvogn og kjøpe eget lager. Man kan modifisere trekkvognen og kjøpe flere oppgraderinger etter hvert som man får flere poeng for hvert nivå man når.

Originalspillet inneholder 77 byer i tretten forskjellige land, samt over 20 forskjellige typer last.

Mulige lastebilmerker man kan kjøre i spillet er Scania, Renault, MAN, DAF, Iveco, Mercedes-Benz og Volvo.

Utvidelsespakker
----------------

### *Going East!*

I januar 2013 annonserte SCS Software at en utvidelsespakke til spillet skulle lanseres i løpet av året. Dette åpnet muligheter for å oppdage flere byer i Øst-Europa. Utvidelsespakken ble utgitt 20. september 2013 og inneholdt byer i Polen, Slovakia, Tsjekkia og Ungarn.

### *Scandinavia*

Utvidelsespakken *Scandinavia* ble utgitt 7. mai 2015 og lar spilleren besøke byer i Danmark, Norge og Sverige.

I Norge kan man besøke Bergen, Stavanger, Kristiansand og Oslo.

### *Vive La France!*

Pakken *Vive La France!* kom i salg i desember 2016, og dekker 15 nye byer i Frankrike.

### *Italia*

Pakken ble utgitt i desember 2017. Her kan man kjøre sør gjennom Italia, og kan også gå i land på øyene Sicilia og Sardinia.

### *Beyond The Baltic Sea*

Utvidelsespakken *Beyond The Baltic Sea* ble annonsert den 2. mars 2018. Den ble utgitt 29. november 2018, og består av land i Baltikum, deler av Finland og deler av Russland.

### *Road To The Black Sea*

Denne utvidelsespakken kom ut i desember 2019 og omfatter Romania, Bulgaria og deler av Tyrkia

### *Iberia*

Utvidelsespakken omfatter Den iberiske halvøy med de to landene Spania og Portugal. Pakken var planlagt utgitt i 2020, men ble utsatt til første kvartal av 2021, delvis på grunn av COVID-19.

Mottakelse
----------

| Samling av flere omtaler |
| --- |
| Samler | Poengsum |
| GameRankings | 76 % |
| Metacritic | 79/100 |
| Omtaler |
| Publikasjon | Poengsum |
| Gamer.no | 7/10 |
| *PC Gamer US* | 85/100 |

Jevnt over fikk spillet god mottakelse og kritikk, med en poengsum på 79/100 på Metacritic. På *Rock Paper Shotgun*s liste over de 25 beste simulatorspillene noensinne ligger *Euro Truck Simulator 2* på en niendeplass.

*PC Gamer* tildelte spillet «Sim of the Year 2012» i sin årlige kåring av videospill.

Referanser
----------

1. ↑   Steam[Hentet fra Wikidata]
2. ↑   Humble Store[Hentet fra Wikidata]
3. ↑  "Euro Truck Simulator 2: 1.41 Release"; besøksdato: 15. juli 2021; utgiver: SCS Software; forfatternavn: Alex; utgivelsesdato: 15. juli 2021.
4. ↑  «ETS2 Eastern European Expansion» **(engelsk)**. SCS Software. 31. januar 2013. Besøkt 20. februar 2016.
5. ↑  «'Vive la France!' Available Now!». SCS Software. 5. desember 2016. Besøkt 11. juli 2017.
6. ↑  «Beyond the Baltic Sea». SCS Software. 2. mars 2018. Besøkt 3. desember 2018.
7. ↑  «Approaching the Baltic Sea!». SCS Software. 29. november 2018. Besøkt 3. desember 2018.
8. ↑  Dustin Bailey (1. desember 2020). «Euro Truck Simulator 2 Iberia DLC delayed as devs work on a major graphical overhaul». *PCGamesN* **(engelsk)**. Besøkt 2. januar 2021.
9. ↑  «Euro Truck Simulator 2» **(engelsk)**. GameRankings. Besøkt 20. februar 2016.
10. ↑  «Euro Truck Simulator 2 for PC Reviews» **(engelsk)**. Metacritic. Besøkt 20. februar 2016.
11. ↑  Joachim Froholt (31. oktober 2012). «Euro Truck Simulator 2». *Gamer.no*. Besøkt 20. februar 2016.
12. ↑  Tim Stone (6. desember 2012). «Euro Truck Simulator 2 review». *PC Gamer* **(engelsk)**. Besøkt 20. februar 2016.
13. ↑  Tim Stone. «The 25 Best Simulation Games Ever Made». *Rock Paper Shotgun* **(engelsk)**. Besøkt 20. februar 2016.
14. ↑  Tim Stone (27. desember 2012). «The Sim of the Year 2012: Euro Truck Simulator 2». *PC Gamer* **(engelsk)**. Besøkt 20. februar 2016.

Eksterne lenker
---------------

* (en) *Euro Truck Simulator 2* på Steam Rediger på Wikidata

* (en) *Euro Truck Simulator 2* hos MobyGames Rediger på Wikidata

* (en) *Euro Truck Simulator 2* på Metacritic Rediger på Wikidata

* (en) *Euro Truck Simulator 2* hos Giant Bomb Rediger på Wikidata

* (en) *Euro Truck Simulator 2* hos Internet Game Database Rediger på Wikidata

* (en) *Euro Truck Simulator 2* hos GameFAQs Rediger på Wikidata

Portal: Videospill

|  |  |
| --- | --- |
| Oppslagsverk/autoritetsdata | BNF **·** BNF (data)
 |